**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.12

2024. gada 10. decembrī

Sēde sasaukta plkst. 10:00

Sēdi atklāj plkst. 10:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Kristaps Močāns, Arvīds Ozols (sākot no 3. darba kārtības jautājuma), Rūdolfs Pelēkais, Jānis Remess, Andis Zaļaiskalns.

**Sēdē piedalās:** Agija Straume, Aiga Briede, Anda Timermane, Antra Kamala, Baiba Martinsone, Dace Barone, Diāna Gederta, Elēna Brauna, Elīna Rūtentāle, Gita Kārnupe, Gunita Gulbe, Ieva Celmiņa, Ilga Tiesnese, Ilze Ozoliņa, Ilze Šmate, Ilze Žūriņa-Davidčuka, Inese Dubulte, Inga Indriksone, Inita Hartmane, Izita Kļaviņa, Katrīna Žibala, Klinta Brojeva, Kristiāna Bojane, Kristiāna Pamše, Kristīne Lielmane, Kārlis Irmejs, LNKultūrasPārvalde (evija.keisele@limbazunivads.lv), Laila Ulmane, Liene Ungure, Liene Čečiņa, Linda Helēna Griškoite, Linita Amoliņa, Līga Liepiņa, Māris Beļaunieks, Raivis Galītis, Regīna Tamane, Rita Lavendele, Sandra Smiltniece, Santa Čingule

Sarmīte Frīdenfelde, Valda Tinkusa, Valentīna Kukule, Andris Garklāvs, Ineta Laizāne.

**Darba kārtība:**

1. Par darba kārtību.
2. Par VKKF projekta “Lasītprieks vieno 2.kārta” ieņēmumu iekļaušanu budžetā.
3. (papildu d.k. jaut.) Par grozījuma veikšanu Pāles pamatskolas nolikumā.
4. (papildu d.k. jaut.) Par finansējuma piešķiršanu speciālās izglītības programmas licencēšanai Pāles pamatskolā.
5. Informācijas. Aktualitātes jaunatnes jomā.

**1.**

**Par darba kārtību**

Ziņo Rūdolfs Pelēkais

Iepazinusies ar Izglītības, kultūras un sporta jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 4 deputāti (Kristaps Močāns, Rūdolfs Pelēkais, Jānis Remess, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par VKKF projekta “Lasītprieks vieno 2.kārta” ieņēmumu iekļaušanu budžetā.
3. Par grozījuma veikšanu Pāles pamatskolas nolikumā.
4. Par finansējuma piešķiršanu speciālās izglītības programmas licencēšanai Pāles pamatskolā.
5. Informācijas. Aktualitātes jaunatnes jomā.

**2.**

**Par VKKF projekta “Lasītprieks vieno 2.kārta” ieņēmumu iekļaušanu budžetā**

Ziņo Sarmīte Frīdenfelde

Alojas bibliotēka 2024. gadā piedalījusies Valsts kultūrkapitāla fonda (VKKF) izsludinātajā projektu konkursā 3. kārtā literatūras nozarē, kurā iegūts finansiāls atbalsts iesniegtajam projektam “Lasītprieks vieno 2.kārta”, kurš tiks realizēts 2025. gadā. Projektu uzraudzības komisijai informācija par dalību projektu konkursā iesniegta 2024. gada jūlijā.

2024. gada 7. novembrī tika noslēgts VKKF līgums Nr. 2024-3-LIT029 par Alojas bibliotēkas projektu “Lasītprieks vieno 2.kārta”. Piešķirtais finansējums 1400 EUR pašvaldībā saņemts 08.11.2024. Projekta izmaksas:

|  |  |
| --- | --- |
| Kopējās izmaksas, EUR, t.sk.: | 1890,00 |
| VKKF apstiprinātais finansējums | 1400,00 |
| Projekta pieteikumā norādītais Limbažu novada pašvaldības finansējums | 490,00 |

Projekta realizācijas laiks 03.02.2025. - 30.11.2025.

Lai realizētu projektu, VKKF ir piešķīris finansējumu autoratlīdzībai 7 autoriem. Projekta pieteikumā norādītais Limbažu novada pašvaldības finansējums papildus nav nepieciešams, jo tas ietverts iestādes 2025. gada bāzes budžeta izmaksās.

Pamatojoties uz Pašvaldību likuma 4. panta pirmās daļas 5. punktu, 5. pantu, 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 4 deputāti (Kristaps Močāns, Rūdolfs Pelēkais, Jānis Remess, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Iekļaut Alojas bibliotēkas 2024. gada budžetā saņemto Valsts kultūrkapitāla fonda finansējumu 1400,00 EUR (viens tūkstotis četri simti eiro, 00 centi) apmērā projekta „Lasītprieks vieno 2.kārta” īstenošanai.
2. Saņemto projektu finansējumu 1400,00 EUR apmērā pārcelt uz 2025. gada budžetu.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par projekta vadību, atskaites sagatavošanu un iesniegšanu noteikt Alojas bibliotēkas vadītāju.
5. Kontroli par lēmuma izpildi uzdot Limbažu novada Kultūras pārvaldes vadītājai.
6. Lēmuma projektu virzīt izskatīšanai Limbažu novada domes sēdē.

Deputāts Arvīds Ozols uzsāk darbu sēdē.

**3.**

**Par grozījuma veikšanu Pāles pamatskolas nolikumā**

Ziņo Ilze Šmate

Pamatojoties uz Limbažu novada pašvaldības iestādes Pāles pamatskolas nolikuma (apstiprināts ar Limbažu novada domes 27.01.2022. lēmumu Nr. 12 (protokols Nr.1, 14.§) 11. punktu, kas nosaka, ka *“*Iestāde īsteno pirmsskolas izglītības programmas un vispārējās pamatizglītības programmas” un nepieciešamību veikt grozījumus nolikumā, izsakot nolikuma 11.punktu šādā redakcijā: “11. Iestāde īsteno pirmsskolas izglītības programmas, vispārējās pamatizglītības programmas un speciālās izglītības programmas.”, ņemot vērā Pašvaldību likuma 10. panta pirmās daļas 8. punktu, 50. panta pirmo daļu, Izglītības likuma 40. panta pirmo un otro daļu, 42. panta pirmo daļu, Vispārējās izglītības likuma 11. panta otrās daļas 1. punktu, Ministru kabineta 25.06.2019. noteikumu Nr. 276 “Valsts izglītības informācijas sistēmas noteikumi” 7. punktu, **atklāti balsojot: PAR** – 5 deputāti (Kristaps Močāns, Arvīds Ozols, Rūdolfs Pelēkais, Jānis Remess, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Veikt grozījumu Pāles pamatskolas nolikumā (apstiprināts ar Limbažu novada domes 27.01.2022. lēmumu Nr. 12 (protokols Nr.1, 14.§)), izsakot 11. punktu jaunā redakcijā:

“11. Iestāde īsteno pirmsskolas izglītības programmas, vispārējās pamatizglītības programmas un speciālās izglītības programmas.”

1. Uzdot Pāles pamatskolas direktorei Ilzei Šmatei veikt grozītā nolikuma aktualizāciju Valsts izglītības informācijas sistēmā.
2. Atbildīgo par lēmuma izpildi noteikt Pāles pamatskolas direktori Ilzi Šmati.
3. Kontroli par lēmuma izpildi uzdot Limbažu novada Izglītības pārvaldes vadītājai V. Tinkusai.
4. Lēmuma projektu virzīt izskatīšanai Limbažu novada domes sēdē.

Deputāts Arvīds Ozols balso vārdiski “PAR”.

**4.**

**Par finansējuma piešķiršanu speciālās izglītības programmas licencēšanai Pāles pamatskolā**

Ziņo Ilze Šmate

Lai nodrošinātu izglītojamiem Pāles pamatskolā kvalitatīvu un atbilstošu izglītību, saskaņā ar iestādes nolikumu, piešķirams finansējums speciālās pamatizglītības programmas (izglītības programmas kods 21015711) licencēšanai.

Saskaņā ar Ministru kabineta 02.05.2023. noteikumu Nr. 213 “*Izglītības kvalitātes valsts dienesta maksas pakalpojumu cenrādis”* pielikuma 1. punktā norādīto informāciju, izglītības programmas licencēšanas izmaksas vienai izglītības programmai ir 597,17 EUR (pieci simti deviņdesmit septiņi eiro, 17 centi).

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu, likuma “par pašvaldību budžetiem” 30. pantu, Pāles pamatskolas nolikuma 6. un 11. punktu, **atklāti balsojot: PAR** – 5 deputāti (Kristaps Močāns, Arvīds Ozols, Rūdolfs Pelēkais, Jānis Remess, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Piešķirt Pāles pamatskolai finansējumu 597,17 EUR (pieci simti deviņdesmit septiņi eiro, 17 centi) speciālās pamatizglītības programmas (izglītības programmas kods 21015711) licencēšanas izmaksu segšanai no Limbažu novada pašvaldības nesadalītā naudas atlikuma.
2. Uzdot Pāles pamatskolas direktorei I. Šmatei veikt lēmuma 1. punktā noteiktās programmas licencēšanu.
3. Atbildīgo par lēmuma izpildi noteikt Pāles pamatskolas direktori Ilzi Šmati.
4. Kontroli par lēmuma izpildi uzdot Limbažu novada Izglītības pārvaldes vadītājai V. Tinkusai.
5. Lēmuma projektu virzīt izskatīšanai Limbažu novada domes sēdē.

**5.**

**Informācijas. Aktualitātes jaunatnes jomā.**

Informē Elīna Rūtentāle

Limbažu novada Izglītības pārvaldes Jaunatnes lietu speciāliste E. Rūtentāle informē un sniedz prezentāciju par paveikto Jaunatnes darbā 2024. gadā.

Sēdi slēdz plkst. 10:28

Sēdes vadītājs R. Pelēkais

Sēdes protokoliste D. Tauriņa